Rojaus Paukštis (žvaigždynas)

Rojaus Paukštis (Apus, Aps) – 67-as iš 88 pagal dydį pietų pusrutulio žvaigždynas. Lietuvoje nematomas. Žvaigždyną į žvaigždėlapius įtraukė Johann Bayer 1603 m. veikale Uranometria. Apus reiškia „bekojis“. Vakarų Europoje ilgai buvo manoma, jog rojaus paukščiai neturi kojų, nes mokslininkams atneštiems sumedžiotiems paukščiams čiabuviai jau buvo šias nupjovę.

Nepaisant skambaus pavadinimo, žvaigždynas gana blyškus: ryškiausia žvaigždė tik ketvirto ryškio. Ji ir kitos ryškiausios žvaigždės pavadinimų neturi.

Šaltiniai 

Žvaigždynai